**Ministru kabineta noteikumu projekta „Grozījumi Ministru kabineta 2010.gada 26.oktobra noteikumos Nr.997„Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts, lai saskaņā ar 2017.gada 28.novembra 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē apstiprināto dokumentu “Aktualizētais tirgus nepilnību izvērtējums finanšu pieejamības jomā: Finanšu instrumentu programmu īstenošanas progresa ziņojums” palielinātu Ministru kabineta 2010.gada 26.oktobra noteikumu Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) ietvaros noteikto 3.1.1.1. pasākumam “Aizdevumu garantijas” (turpmāk – 3.1.1.1.pasākums) plānoto un pieejamo Eiropas Reģionālās attīstības fonda (turpmāk – ERAF) finansējumu, un veiktus citus grozījumus, kas labvēlīgi ietekmēs atbalsta saņēmēju loku.  ***ERAF finansējuma palielināšana***  Šobrīd garantijām pieejamais ERAF finansējuma apmērs ir 15 000 000 *euro* un atbilstoši MK noteikumu Nr.997 27.punktam aizdevumu garantiju sniegšanas termiņš ir 2020.gada 31.decembris. Ņemot vērā līdzšinējos ERAF izlietojuma rādītājus, akciju sabiedrība “Attīstības finanšu institūcija Altum (turpmāk – sabiedrība Altum) prognozē, ka individuālajām garantijām piešķirtais ERAF finansējums tiks izlietots pilnā apmērā jau līdz 2018.gada beigām, ja būtiski nemainās finanšu tirgus situācija un pieejamība komercbanku aizdevumiem. Tāpēc ņemot vērā minēto, kā arī saskaņā ar 2017.gada 28.novembra 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē apstiprināto dokumentu “Aktualizētais tirgus nepilnību izvērtējums finanšu pieejamības jomā: Finanšu instrumentu programmu īstenošanas progresa ziņojums” **tiek palielināts 3.1.1.1.pasākuma ERAF finansējums līdz 44 800 000** ***euro* apmēram, t.sk. snieguma rezerve 6 510 677 *euro.*** MK noteikumos Nr.997 ar šiem grozījumiem tiek izdalīts gan plānotais, gan šobrīd pieejamais finansējums 38 289 323 *euro* apmērā, kas ir finansējums bez snieguma rezerves finansējuma. Ekonomikas ministrija (turpmāk – EM) pēc Eiropas Komisijas lēmuma par snieguma ietvara izpildi no 2019. gada 1. janvāra palielinās atbalstam pieejamo attiecināmo finansējumu līdz MK noteikumos noteiktajam plānotajam kopējam attiecināmajam finansējuma apmēram. Palielināt finansējumu atbalstam ir nepieciešams, jo garantijas ir instruments, kas kopumā sekmē finansējuma pieejamību komersantiem situācijās, kad tā rīcībā esošais nodrošinājums nav pietiekošs kredītresursu piesaistei nepieciešamā apjomā, īpaši MVU segmentā, papildus komercbanku produktiem.  Paralēli noteikumu projektam tiek virzīti attiecīgie grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” (turpmāk – MK noteikumi Nr.118).  ***Finansējums lielajiem komersantiem***  Ar 2017.gada februāra MK noteikumu Nr.997 grozījumiem lielajiem komersantiem tika novirzīts finansējums - 3.1.3. aktivitātes "Apmācības un konsultācijas komercdarbības un pašnodarbinātības uzsācējiem" finansējums 675 586 euro apmērā, kā arī otro reizi atmaksātais finansējums darbības programmas "Cilvēkresursi un nodarbinātība" 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros 482 840 euro apmērā. Uz šo finansējumu sabiedrība Altum var uzņemties garantiju saistības, t.i. izsniegt garantijas 6 milj.euro apmērā. Līdz 2017.gada 24 novembrim sabiedrība Altum ir izsniegusi 7 garantijas par 3.7 milj.euro un šobrīd ir pieņemts lēmums par vēl vienas garantijas piešķiršanu 720 000 euro apmērā. Ņemot vērā līdzšinējo lielo komersantu pieprasījumu, **EM rosina savlaicīgi novirzīt papildus finansējumu lielajiem komersantiem līdz 1 500 000 euro apmērā no starta un mikro aizdevumu programmas atmaksātā finansējuma.**  Laika posmā no 2016.gada 1.janvāra līdz 2016.gada jūnijam starta un mikro aizdevumi tika sniegti saskaņā ar Ministru kabineta 2009.gada 17.februāra noteikumu Nr.164 “Noteikumi par aizdevumiem saimnieciskās darbības uzsācējiem un komersantiem konkurētspējas uzlabošanai” 5.2 punktu un tam papildus tika novirzīts finansējums 4 291 446,29 *euro* apmērā. Šī finansējuma avots bija:   * Ministru kabineta 2013.gada 28.maija sēdē (prot.Nr.32, 47§)[[1]](#footnote-3) pieņemtais lēmums (5.punkts) uzskatīt par atgūtiem projekta ietvaros konstatētos neatbilstošos izdevumus 2 752 204,46 *euro* apmērā un tika uzdots EM nodrošināt, ka sabiedrība Altum par šo apjomu izsniedz aizdevumus tās pašas valsts atbalsta programmas ietvaros (t.i. VAP ietvaros). Ar 2013.gada 20.augusta sēdes protokola (prot.Nr.45, 97§) 3.punktu, VAP ietvaros apgūstamais finansējums tika koriģēts uz 2 678 608,29 *euro;* * Ministru kabineta 2013.gada 20.augusta sēdē (prot.Nr.45, 97§)[[2]](#footnote-4) pieņemtais lēmums (4.punkts) uzskatīt par atgūtiem projekta ietvaros konstatētos neatbilstošos izdevumus 1 612 838 *euro* apmērā un tika uzdots EM nodrošināt, ka sabiedrība Altum sniedz atbalstu pašnodarbinātības un uzņēmējdarbības uzsākšanai tās pašas valsts atbalsta programmas ietvaros (t.i. MK noteikumi Nr.293[[3]](#footnote-5)).   Novirzot atmaksāto finansējumu garantiju sniegšanai, efektīvi tiks izmantoti publiskie resursi finanšu instrumentu īstenošanā.  Papildus norādām, ka lielo komersantu garantiju sniegšanai paredzētais finansējums 1 500 000 *euro* apmērā ir nevis ES fondu finansējuma atmaksas, uz kurām attiecas atmaksu izmantošanas ierobežojumi, kas noteikti regulā Nr.1083/2006, bet gan korekciju finansējums, t.i. 2013.gadā tika veiktas divas korekcijas – Starta programmā un Konkurētspējas programmā. No deklarācijas tika izņemts šis fondu finansējums (tālāk novirzīts APV programmai un apmācībām), kuru ietvaros tas tika atmaksāts.  Papildus tiek precizēts arī MK noteikumu Nr.997 1.2 punkta sākuma daļa, sniedzot vispārēju atsauci iepriekšējā MK noteikumu Nr.997 redakcijā nosaukto konkrēto garantiju vietā.  ***Atbalstāmo nozaru paplašināšana***  Īstenojot kredītu garantiju programmu, **EM rosina pārskatīt un svītrot aizliegto nozari NACE 77*“transportlīdzekļu, individuālās lietošanas priekšmetu, sadzīves aparatūras un sadzīves iekārtu iznomāšanai”.***Šīs nozares finansēšana ir atļauta tiešo aizdevumu programmās, kā piemēram, MVU izaugsmes programmā, Starta un mikro programmā, kā arī Šveices mikrokredītu programmā. 2017.gada 8.novembrī tika MK apstiprināts MK noteikumu projekts “Grozījumi Ministru kabineta 2016. gada 15. jūlija noteikumos Nr. 469 "[Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai](https://likumi.lv/ta/id/283610-noteikumi-par-paralelajiem-aizdevumiem-saimnieciskas-darbibas-veicejiem-konkuretspejas-uzlabosanai" \t "_blank)” (turpmāk – MK noteikumi Nr.469), kuru ietvaros arī tika svītrots aizliegums šīs nozares finansēšanai. **Tādējādi tiks paplašināts komersantu loks, kas varēs saņemt kredītu garantijas**. Līdzīgs nosacījums ir par aizliegumu sniegt garantiju operācijām ar nekustamo īpašumu, kam turpmāk tiks noteikts izņēmums attiecībā uz nekustamā industriālā īpašuma attīstīšanu un mērķi nekustamā īpašuma attīstīšanu, lai nodotu viesu izmitināšanās un apkalpošanas operatoram. Minētās darbības neaizliedz valsts atbalsta regulējums un šāds izņēmums ir arī MK noteikumos Nr.469. Gan paralēlo aizdevumu, gan kredītu garantiju izsniegšanā sadarbības partneris ir komercbankas, attiecīgi nepieciešams noteikt vienotu nozaru ierobežojumus šo programmu īstenošanā.  Papildus grozījumu projekts paredz svītrot aizliegumu sniegt garantijas darbībām, kas saistītas ar elektroenerģiju un siltumapgādi. EM ierosina pēc iespējas noteikt mazāk neatļautās nozares garantiju programmā, ievērojot ar šīs programmas ieviešanu saistītos Eiropas Komisijas Regulu nosacījumus. Projekta dzīvotspēju garantijas programmā nosaka gan bankas, sākotnēji izskatot aizdevumu pieteikumu, gan sabiedrība Altum, kura darbojas saskaņā ar savu kredītpolitiku un izvērtē finanšu rādītājus, nosakot kredītreitingu. Atļaujot šīs nozares un arī citu nozaru saimnieciskās darbības veicējiem saņemt bankas aizdevumu ar Sabiedrības Altum garantiju tiek veicināta Latvijas uzņēmumu konkurētspēja.  ***Krievijas krīzes programma***  Lai izpildītu Ministru kabineta 2014.gada 12.augusta sēdes protokola Nr.43 59.§ 4.1.punktā doto uzdevumu saistībā ar informatīvajā ziņojumā “Par pasākumiem Krievijas ekonomisko sankciju negatīvo seku mazināšanai” noteikto attiecībā uz kredīta brīvdienu garantiju piešķiršanas nodrošināšanu, EM izstrādāja un Ministru kabinets 2014.gada 9.septembrī apstiprināja grozījumus MK noteikumos Nr.997, paredzot iespējas saņemt kredītbrīvdienas tiem saimnieciskās darbības veicējiem, kuru Krievijas Federācijas noteiktajiem ierobežojumiem pakļauto preču ražošanas un eksporta apjomi vai izejvielu piegādes apjomi, pārvadāšanas, ekspedīcijas vai loģistikas pakalpojumu sniegšanas apjomi ir vismaz 10 % apmērā no kopējā saimnieciskās darbības veicēja apgrozījuma un kuru Krievijas Federācijas noteikto ierobežojumu ietekmē tiek izbeigti piegādes vai pakalpojuma līgumi vai samazināta preces (piegādes) vai pakalpojuma iepirkuma cena, vai samazinājies attiecīgo piegāžu vai pakalpojumu apjoms, tā saucamās Krievijas krīzes kredītbrīvdienu garantijas. Ņemot vērā, ka laika posmā līdz 2017.gada novembrim ir izsniegtas tikai 2 garantijas par 538 255 *euro* (2016.gada 2.cet.), un to, ka programma ir zaudējusi aktualitāti (tai nav pieprasījuma), **EM rosina svītrot no MK noteikumiem Nr.997 punktus, kas attiecas uz Krievijas krīzes programmu.** Tādā veidā MK noteikumi Nr.997 būs vieglāk uztverami gan komersantiem, gan sabiedrības Altum sadarbības partneriem- bankām.  Ņemot vērā augstākminēto, no MK noteikumiem Nr.997 ir svītroti 9.2., 13.2 punkti; grozīts 10.4., 14.1 un 28.1punkti.  ***Subsīdijas ekvivalenta aprēķins***  Komersantu kredītu garantijas tiek sniegtas saskaņā ar 2013. gada 18. decembra Regulu Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr.1407/2013) un Komisijas paziņojumu par EK līguma 87. un 88.panta piemērošanu valsts atbalstam garantiju veidā (2008/C 155/02) (turpmāk – Komisijas paziņojums). Subsīdijas ekvivalents tiek aprēķināts pamatojoties uz Regulas Mr.1407/2013 4.panta 6.punkta c) punktu, izmantojot drošās zonas prēmijas likmes, kas noteiktas Komisijas paziņojumā.  Komisijas paziņojums nosaka, ka garantijas var sniegt līdz kredītu kvalitātei “Maksātspēju varētu mazināt nelabvēlīgi apstākļi” (t.i. B-/B3). Sabiedrība Altum arī turpmāk plāno izsniegt garantijas līdz šai kredītu kvalitātes klasei un to nosaka arī MK noteikumu Nr.997 12.punkts. Izņēmuma kārtā, pagarinot iepriekš izsniegtu garantiju, komersantam var tikt noteikts C reitings un saskaņā ar Komisijas paziņojumu, šādai kredītu kvalitātes klasei nav iespējams nodrošināt gada drošās zonas prēmiju. Šādā gadījumā, nepagarinot garantiju, banka var uzreiz iesniegt paziņojumu par Garantijas gadījumu un pieprasīt kompensāciju. Nereti šādi komersanti tomēr gada laikā spēj uzlabot savu finanšu stāvokli un uzlabot savu reitingu. Šādos gadījumos sabiedrība Altum piedāvā piemērot subsīdijas ekvivalenta aprēķinu saskaņā ar Regulas Nr.1407/2013 4.panta 6.punkta b) punktu, t.i.:  𝐴𝑡𝑏𝑎𝑙𝑠𝑡𝑎 s𝑢𝑚𝑚𝑎=200 000×(𝑄/1 500 000 𝑒𝑢𝑟𝑜)×(𝑃/60 mēneši), ja finanšu pakalpojuma termiņš ir 5 gadi  vai  𝐴𝑡𝑏𝑎𝑙𝑠𝑡𝑎 𝑠𝑢𝑚𝑚𝑎=200 000×(𝑄/750 000 𝑒𝑢𝑟𝑜)×(𝑃/120 mēneši), ja finanšu pakalpojuma termiņš ir lielāks par 5 gadiem, bet nepārsniedz 10 gadus.  ,kur: Q – garantētā summa; P – garantijas ilgums mēnešos. Veicot matemātisko saīsināšanu, atbalsta summas formula **=QxP/450.**  Piemērojot šo formulu, aprēķinātais valsts atbalsts ir lielāks. Šāda formula valsts atbalsta aprēķinam tiek izmantota arī citās dalībvalstīs, kā Lietuvā, un Latvijā plānots to izmantot portfeļgarantijās.  Ņemot vērā augstākminēto, MK noteikumu projekts papildināts ar nosacījumiem, ievērojot Regulas Nr.1407/2013 4.panta 6.punkta b) punktu.  Attiecībā uz noteikumu projekta 14.punktu, norādām, ka, ja garantijas ilgums pārsniedz gadu, starpība starp likmēm tiek diskontēta, izmantojot Eiropas Komisijas Latvijai apstiprināto atsauces likmi, kuru nosaka atbilstoši Komisijas paziņojumam par atsauces likmes un diskonta likmes noteikšanas metodes pārskatīšanu (Eiropas Savienības Oficiālais Vēstnesis, 2008.gada 19.janvāris, Nr. C 014) un kuras bāzes likmei tiek pieskaitīti 100 bāzes punkti.  ***Garantijas energoefektivitātes pasākumu īstenošanai***  EM piedāvā svītrot MK noteikumi Nr.997 10.2 7.apakšpunktā paredzēto ierobežojumu iekšējās atdeves rādītājam, kuru piemēro garantijām energoefektivitātes pasākumu īstenošanai.  Garantijas energoefektivitātes paaugstināšanas pasākumu īstenošanai piešķir tikai gadījumos, ja attiecīgā projekta realizācija tiek nodrošināta 4.2.1.1.pasākuma ietvaros. 4.2.1.1.pasākumu regulē 2016.gada 15.marta Ministru kabineta noteikumi nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” (turpmāk - MK noteikumi nr.160). MK noteikumu Nr.160 55.punkts paredz, ka grantu piešķir, ja energoefektivitātes paaugstināšanas pasākumu īstenošana ir ekonomiski pamatota – energoefektivitātes paaugstināšanas pasākumu iekšējās atdeves rādītājs 20 gadu periodā ir lielāks par 0.  Līdz ar to MK noteikumos Nr.997 nebūtu nepieciešams specifiski noteikt energoefektivitātes paaugstināšanas pasākumu iekšējās atdeves rādītāju, jo tas tiek regulēts pasākuma 4.2.1.1. grantu instrumenta ietvaros. Tāpat nav lietderīgi dublēt prasību par 20 gadu iekšējās atdeves divos MK noteikumos, jo tas var radīt pretrunīgu situāciju attiecīgo punktu grozījumu gadījumā (pašreiz EM ir ierosinājusi palielināt MK noteikumos Nr.160 kapitāla atdeves rādītāju no 20 gadiem uz 30 gadiem). Lēmumu par garantiju piešķiršanu pieņem sabiedrības Altum kredītkomiteja, kuras atbilstoši precizētajai MK noteikumu nr.997 redakcijai izvērtēs projekta ekonomisko pamatotību saskaņā ar iekšējo metodiku.  ***Tehniski precizējumi***  Tā kā ES fondu īstenošanā un uzraudzībā iesaistītajām institūcijām radās dažādi jautājumi par MK noteikumu Nr.997 9. punkta kopumā vai 9.1.apakšpunkta interpretāciju un to praktisku pielietošanu attiecībā uz tajā noteiktajiem izņēmumiem, t.i. nebija viennozīmīgi saprotams, ko uzskata par “jaunām saistībām” kurām tiek izsniegtā garantija, vai kredītlīnijas pagarināšana ir jaunu saistību uzņemšanās un citi jautājumi, EM ierosina MK noteikumu Nr.997 9.punktu atbilstoši precizēt – to vienkāršojot un neradot nepareizas interpretācijas iespējas, nosakot, ka atbalstu var piešķirt arī jaunām saistībām, kas rodas pēc esošā finanšu pakalpojumu līguma grozījumiem.  Papildus tiek precizēts 7.5.punkta nosacījums par Valsts ieņēmumu dienesta administrēto nodokļu (nodevu) parādiem. Noteikumu projekts tehniski precizēts, lai iekļautu nepārprotamus nosacījumus atbalsta saņēmējiem, saskaņā ar iemesliem, kas atrunāti MK noteikumu Nr.997 31.05.2016. grozījumu anotācijā *“Lai mazinātu publiskā finansējuma zaudējumu riskus garantijas iestāšanas gadījumā, noteikumu projekts paredz, ka minētais nosacījums nav piemērojams, ja tiek pagarināts aizdevumu garantijas termiņš, vienlaikus izpildoties nosacījumam, ka saimnieciskās darbības veicējs uz garantijas termiņa pagarinājuma brīdi ir saņēmis Valsts ieņēmumu dienesta izdotu saistību rakstu*.”( <http://tap.mk.gov.lv/doc/2016_06/EMAnot_2405016_GRO997.1062.docx>) Noteikumos arī tiek noteikts, ka Valsts ieņēmumu dienesta administrēto nodokļu (nodevu) parādnieku datubāzē pārbauda vai nodokļu vai nodevu parādi nav virs 150 *euro*, jo minētajā datubāzē parādnieki tiek publicēti tikai tad, ja tiek pārsniegta šī summu.  Tā kā spēkā esošā MK noteikumu nr.997 1.2 punktā ietvertā norma paredz, ka atbalstu drīkst apvienot ar citas atbalsta programmas vai individuālā atbalsta projekta ietvaros saņemto atbalstu par vienām un tām pašām attiecināmajām izmaksām tikai ar programmas papildus pieejamo finansējumu, nevis ar ERAF, savukārt ar noteikumu projekta 1.punktu, ar kuru tiek precizēts MK noteikumu Nr.997 1.2 punkts, minētā norma tiek svītrota – Noteikumu projektā iekļauts 11.punkts, precizējot MK noteikumu Nr.997 21.punktu, ietverot tajā atsauci uz MK noteikumu Nr.997 1.2 punktu, līdz ar to nosakot, ka atbalstu par vienām un tām pašām attiecināmajām izmaksām var kombinēt tikai ar papildus pieejamo finansējumu.  ***Programmas rādītāju novērtējums***  Noteikumu grozījumu rezultātā tiks novirzīts papildus gan ERAF finansējums, gan finansējums lielajiem komersantiem. Sabiedrība Altum sagatavo Anotācijas pielikumu – programmas ietekmes, risku un sagaidāmo zaudējumu, finansiālo rezultātu izvērtējamu (Ierobežotas pieejamības informācija) saskaņā ar Attīstības finanšu institūcijas likuma 12.panta trešo daļu, kura tiek saskaņota ar EM un Finanšu ministriju.  Anotācijas pielikumā iekļauts Ekonomikas ministrijas apliecinājums, ka uz Eiropas Savienības struktūrfondu un Kohēzijas fonda 2007.-2013.gada plānošanas perioda atmaksātā finansējuma, kurš paredzēts MK noteikumu projektā, nav uzņemtas citas saistības. |
| 3. | Projekta izstrādē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir sīkie, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. Noteikumu projekta īstenošanu nodrošinās akciju sabiedrība “Attīstības finanšu institūcija Altum”. Noteikumu projekts paredz pozitīvu ietekmi uz tautsaimniecību, jo veicinās kreditēšanu. |
| 3. | Administratīvo izmaksu monetārs novērtējums | Akciju sabiedrības “Attīstības finanšu institūcija Altum” vadības izmaksas tiks finansētas atbilstoši sabiedrības Altum programmu pārvaldības izmaksu attiecināšanas metodikai. |
| 4. | Cita informācija | Noteikumu projekts paredz palielināt plānotā ERAF finansējuma apmēru 3.1.1.1.pasākuma “Aizdevumu garantijas” īstenošanai par 22 800 000 *euro*. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar šo projektu tiek virzīti grozījumi MK noteikumos Nr.118. |
| 2. | Cita informācija | Nepieciešams veikt grozījumus finansēšanas nolīgumā par fondu fonda īstenošanu, kas noslēgts starp akciju sabiedrību “Attīstības finanšu institūcija Altum” un Centrālo finanšu un līgumu aģentūru un fondu fonda biznesa plānā. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:   * Regula Nr.1407/2013 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas prasības no:   * Komisijas paziņojuma par EK līguma 87. un 88.panta piemērošanu valsts atbalstam garantiju veidā (2008/C 155/02) (turpmāk – Komisijas paziņojums); * Regulas Nr.651/2014; * Regulas Nr.1407/2013 | | |
| A | B | C | D |
| *Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu)* | *Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta* | *Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.*  *Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.*  *Norāda institūciju, kas ir atbildīga par šo saistību izpildi pilnībā* | *Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.*  *Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.*  *Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos* |
| *Regulas Nr.1407/2013 4.panta 6.punkta c) punkts* | *6.punkts ar ko groza 10.3.punktu* | *Ieviests pilnībā* | *Neparedz stingrākas prasības* |
| *Regulas Nr.1407/2013 4.panta 6.punkta b) punkts* | *7.punkts ar ko groza 10.4.punktu* | *Ieviests pilnībā* | *Neparedz stingrākas prasības* |
| *Regulas Nr.1407/2013 4.panta 6.punkta b) punkts* | *10.punkts ar ko groza 14.punktu* | *Ieviests pilnībā* | *Neparedz stingrākas prasības* |
| *Regulas Nr.651/2014 8. panta 3. punkts* | *11.punkts ar ko groza 21.punktu* | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? | | - | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas sabiedrība Altum nodrošinās informēšanas pasākumus. |
| 2. | Sabiedrības līdzdalība projekta izstrādē | Noteikumu projektu Ekonomikas ministrija nosūtīs saskaņošanai Latvijas Komercbanku asociācijai |
| 3. | Sabiedrības līdzdalības rezultāti | Noteikumu projektu Ekonomikas ministrija nosūtīs saskaņošanai Latvijas Komercbanku asociācijai |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Ekonomikas ministrija un akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju ietvaros. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Vīza: Valsts sekretārs E.Eglītis

Signe Tuklere

67013298, [Signe.Tuklere@em.gov.lv](mailto:Signe.Tuklere@em.gov.lv)

1. http://tap.mk.gov.lv/mk/mksedes/saraksts/protokols/?protokols=2013-05-28 [↑](#footnote-ref-3)
2. <http://tap.mk.gov.lv/mk/mksedes/saraksts/protokols/?protokols=2013-08-20> [↑](#footnote-ref-4)
3. Ministru kabineta 2009.gada 31.marta noteikumi Nr.293 "Noteikumi par darbības programmas "Cilvēkresursi un nodarbinātība" papildinājuma 1.3.1.2.aktivitāti "Atbalsts pašnodarbinātības un uzņēmējdarbības uzsākšanai"" [↑](#footnote-ref-5)